Jung Ryeo-won. Jung Ryeo-won (1981-yil 21-yanvarda tugʻilgan) — Janubiy Koreyada tugʻilgan koreyalik, avstraliyalik aktrisa. U oʻzining sahnadagi faoliyatini hozirda tugatilgan "Chakra" qizlar guruhida qoʻshiqchi sifatida boshlagan va birinchi marta "My name is Kim Sam-soon" teleserialidagi roli orqali mashhurlikka erishgan. U, shuningdek ",Two Faces of My Girlfriend, Castaway on the Moon," va "History of a Salaryman" filmlaridagi rollari bilan tanilgan. Faoliyati. U Eeni, Eun va Hwangbo bilan birga "Chakra" K-pop qizlar guruhiga taklif qilingan va u bu taklifga rozi boʻlib guruh aʼzosiga aylangan. Ularning birinchi albomi 2000-yilda chiqarilgan. Chakra 2004-yilda tarqab ketgan va Jung aktyorlik faoliyatini davom ettirgan. Oʻsha yili 11-marta muvaffaqiyatsiz tinglovlardan oʻtib, u aktrisa boʻlish qaroriga shubha qila boshlaganini aytgan. 2005-yilda u "Hello Franceska" sitkomida eʼtirofga sazovor boʻlgan, keyin "My name is Kim Sam-soon" romantik komediyasidagi roli orqali muhlislar qalbidan joy olgan. Serial katta muvaffaqiyatga erishgan. Jung qahramonning sevgisi uchun kurashuvchi nozik va xushmuomala qiz obrazi uchun maqtovga sazovor boʻlgan va oxir-oqibat mamlakatdagi sanoqli muvaffaqiyatli qoʻshiqchi-aktrisalardan biriga aylangan. Jung 2015-yilda "Bubble Gum" serialida sabrsiz va beparvo radio produseri rolini ijro etgan. U va bosh yulduz Lee Dong-wook avvalroq 2003-yilda "Do the Right Thing" sitkomida birga rol ijro etishgan. 2017-yilda u "Witch at Court" nomli dramada oʻz fikrini aytadigan va oʻzining tajovuzkor tergov taktikasi bilan mashhur boʻlgan prokuror rolini oʻynagan. Oʻzining roli uchun u 2017-yilgi KBS Drama mukofotlarida „Top Excellence“ mukofotiga sazovor boʻlgan.